Perbadanan Ekonomi Digital Malaysia

Perbadanan Ekonomi Digital Malaysia (, secara rasmi disingkat sebagai MDEC) ialah sebuah agensi di bawah Kementerian Komunikasi dan Digital Malaysia. Ditubuhkan pada 1996, ia dahulu dikenali sebagai Multimedia Development Corporation Sdn. Bhd. sebelum dinaik taraf menjadi sebuah agensi kerajaan. Misinya ialah untuk membangunkan ekonomi digital negara dan tertumpu kepada memacu pelaburan, membina juara teknologi tempatan, memangkin ekosistem inovasi digital dan menyebarkan keterangkuman digital. MDEC juga bertanggungjawab menguruskan Koridor Raya Multimedia (MSC Malaysia) sebagai kawasan industri dan perdagangan teknologi bertaraf dunia di Malaysia.

Objektif
MDEC ditugaskan:
 menarik pelabur ICT antarabangsa untuk mendirikan perniagaan di MSC Malaysia, sambil menyediakan bantuan teknikal dan pentadbiran
 menjalinkan hubungan antara syarikat MSC tempatan
 menarik bakat profesional ICT untuk bekerja di MSC Malaysia
 menghubungkan operasi perniagaan baru dengan pekerja bermutu (melalui KWX)
 menguruskan prasarana digital di kawasan MSC Malaysia (melalui MSC Technology Centre ) dan keselamantan (melalui Trustgate)
 menggalakkan pelaburan di perniagaan MSC Malaysia (melalui MSCVC)
 menasihati kerajaan mengenai perkembangan undang-undang berkenaan teknologi
 menyelenggara perkhidmatan perdagangan dan perumahan MSC Malaysia
 membantu negara lain dalam Inisiatif ICT Kebangsaan melalui MSC Technology Centre

Lembaga pengarah MDEC merangkumi pelabur teknologi tersohor di Asia Tenggara, dan juga Ketua-ketua Setiausaha Perbendaharaan, Kementerian Komunikasi dan Multimedia, dan syarikat berkaitan kerajaan (GLC).

Rujukan

Pautan luar
 

Penubuhan 1996 di Malaysia
Kementerian Komunikasi dan Multimedia Malaysia